Marie Rausch-Weinand

D'Marie Rausch-Weinand, gebuer als Marie Katherine Weinandtum Gebuertsschäin mat engem <i> an engem <t> um Wupp den 11. Abrëll 1907 zu KopleschtQuell, wou net anescht uginn: Rue Marie Rausch-Weynand op rues-au-feminin.lu (nogekuckt:10.02.2026)., a gestuerwen den 23. Februar 1965 an der Stad LëtzebuergAvis de décès 4 Page 10. In: Luxemburger Wort, 118. Jg., n° 55 (24.02.1965), p. 10 [Numérisé par la Bibliothèque nationale du Luxembourg]., war eng lëtzebuergesch Resistenzlerin.

D'Marie WeinandAn der Doudesannonce steet Weinand; d'Strooss ass Weynand genannt. huet sech 1926 mam Ferdy Rausch bestuet. Si sinn op Déifferdeng geplënnert wou s'eng Bäckerei opgemaach hunn. 

An der Zäit vun der däitscher Besatzung am Zweete Weltkrich hu si heemlech méi Brout gebak, wéi s'et deklaréiert hunn, an dat un Aarmer, oder Leit, déi sech hu misse verstoppen, verdeelt. Och Refraktären déi, iwwer d'zoue Grenz a Frankräich komme wollten, hu si bei sech doheem verstoppt. Béid hu sech der Resistenzorganisatioun Letzeburger Ro'de Lé'w ugeschloss. 1944 goufen se vun der Gestapo verhaft, de Ferdy Rausch koum an d'KZ Mauthausen, d'Marie Rausch-Weinand op Wittlich. Béid hunn d'Gefaangenschaft iwwerlieft.In memoriam Madame Ferdy Rausch, Esch-Alz. In: Luxemburger Wort, 118. Jg., n° 65/66 (06.03.1965), p. 12 [Numérisé par la Bibliothèque nationale du Luxembourg].

D'Marie Rausch-Weinand ass mat 58 Joer gestuerwen.

D'Koppel hat zwee Kanner. D'Marie Rausch-Weinand war d'Groussmamm vun ë. a. dem Frank Feitler an der Christiane Brassel-Rausch.

 Éierungen 
Si gouf posthum mat der Croix de la Résistance ausgezeechent. Zu Déifferdeng gouf eng Strooss no hir genannt.L-4544; Lokalisatioun op geoportail.lu.

Kategorie:Gebuer 1907
Kategorie:Gestuerwen 1965
Kategorie:Lëtzebuergesch Resistenzler
Kategorie:Persounen, no deenen eng Struktur zu Lëtzebuerg genannt ass